گوترش 27-30 آوقوستدا اورتا دوغویا رئاللاشدیراجاغی سفری چرچیوه‌سینده بمت-نین باش کاتیبی عنوانی ایله ایلک دفعه فیلیسطین و ایسرائیله گئده‌جک.
باش کاتیبین 27-30 آوقوستدا کویت، ایسرائیل و فیلیسطینه سفر ائدجگی بیلدیریلدی.
بمت باش کاتیبی‌نین سؤزچوسو استفان دوجاریک مطبوعاتا وئردیگی گونده‌لیک بریفینگینده گوترش‌ین اورتا دوغو سفرینه بازار گونو کویت‌دن باشلایاجاغینی سؤیله‌دی.
گوترش کویت امیری شیخ صباح احمد جابر الصباح ایله بؤلگه‌دکی وضعیتی موذاکیره ائدجگینی ایفاده ائدن دوجاریک باش کاتیبین کویت‌دکی سفرین‌دن سونرا ایسرائیل و فیلیسطینه کئچه‌جگینی ایفاده ائتدی.
باش کاتیبین باریش پروسه‌سی‌نین یئنی‌دن حیاتا کئچیریلمه‌سی اوچون ایسرائیل باش ناظری بنیامین نتانیاهو و فیلیسطین جمهور باشقانی محمود عباس ایله گؤروشه‌جگینی سؤیله‌ین دوجاریک گوترش‌ین غیری-حکومت تشکیلات‌لاری‌نین نماینده‌لری ایله ده بیر آرایا گله‌جگینی سؤزلرینه علاوه ائتدی.
دیگر طرف‌دن عباسین آوقوستون 28-ده آنکارادا رسمی سفرده اولاجاغی و جمهور باشقانی رجب طیب اردوغانلا گؤروش کئچیرجگی آچیقلانمیشدی.
